ᱢᱟᱞᱟᱛᱷᱤ ᱨᱟᱣ

ᱢᱟᱞᱟᱛᱷᱤ ᱨᱟᱣ ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱚᱱᱚᱞᱤᱭᱟᱹ ᱠᱟᱱᱟᱭ᱾ ᱩᱱᱤ ᱫᱚ ᱒᱐᱐᱗ ᱥᱮᱨᱢᱟ ᱨᱮ ᱟᱡᱟᱜ ᱤᱝᱜᱽᱞᱤᱥ ᱯᱟᱹᱨᱥᱤ ᱨᱮᱭᱟᱜ ᱱᱚᱵᱮᱞ "ᱰᱤᱥᱚᱨᱰᱟᱨᱞᱤ ᱣᱩᱢᱮᱱ" ᱞᱟᱹᱜᱤᱫ ᱛᱟᱞᱢᱟ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹᱭ ᱟᱢᱮᱴ ᱟᱠᱟᱫᱟ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱵᱮᱠᱜᱽᱨᱟᱩᱱᱰ
ᱢᱟᱞᱟᱛᱷᱤ ᱨᱟᱣ ᱫᱚ ᱮᱯᱨᱤᱞ ᱑᱙᱓᱐ ᱨᱮ ᱵᱮᱝᱜᱟᱞᱩᱨᱩ, ᱠᱚᱨᱱᱟᱴᱚᱠ ᱨᱮ ᱪᱮᱱᱱᱟᱜᱤᱨᱤ ᱯᱟᱫᱽᱢᱚᱱᱟᱵᱷᱟ ᱨᱟᱣ ᱟᱨ ᱥᱨᱤᱢᱚᱛᱤ ᱯᱟᱫᱽᱢᱟᱵᱚᱛᱷᱤ ᱚᱲᱟᱜ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱩᱱᱤ ᱫᱚ ᱢᱚᱬᱮ ᱜᱚᱴᱟᱝ ᱵᱚᱭᱦᱟ ᱠᱩᱲᱤ ᱢᱩᱫᱽ ᱨᱮ ᱡᱚᱛᱚ ᱠᱷᱚᱱ ᱢᱟᱨᱟᱝ ᱮ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱢᱤᱫ ᱢᱟᱨᱟᱝ ᱵᱚᱭᱦᱟ ᱟᱨ ᱵᱟᱨᱭᱟ ᱦᱩᱰᱤᱧ ᱵᱚᱭᱦᱟ ᱦᱚᱸ ᱢᱮᱱᱟᱭᱟ᱾ ᱢᱤᱫ ᱠᱩᱲᱤ ᱜᱤᱫᱽᱨᱟᱹ ᱞᱮᱠᱟᱛᱮ, ᱨᱟᱣ ᱫᱚ ᱡᱮᱱ ᱚᱥᱴᱮᱱ, ᱵᱨᱚᱱᱴᱮ ᱵᱚᱭᱦᱟ ᱟᱨ ᱞᱩᱭᱤᱥᱟ ᱢᱮ ᱟᱞᱠᱚᱴ ᱮᱢᱟᱱ ᱠᱚᱣᱟᱜ ᱠᱟᱹᱢᱤ ᱠᱷᱚᱱ ᱮ ᱤᱱᱥᱯᱟᱭᱟᱨ ᱞᱮᱱᱟ᱾ ᱩᱱᱤ ᱫᱚ ᱚᱞ ᱨᱮ ᱟᱹᱰᱤ ᱜᱟᱱ ᱨᱩᱪᱤ ᱛᱟᱦᱮᱸ ᱠᱟᱱᱟ ᱟᱨ ᱵᱮᱝᱜᱟᱞᱩᱨᱩ ᱟᱨ ᱢᱟᱭᱥᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱤᱝᱜᱽᱞᱤᱥ ᱥᱟᱶᱦᱮᱫ ᱮ ᱯᱟᱲᱦᱟᱣ ᱞᱮᱫᱟ᱾ ᱩᱱᱤ ᱫᱚ ᱟᱡᱟᱜ ᱚᱠᱛᱚ ᱨᱮᱱᱟᱜ ᱱᱟᱣᱟ ᱡᱮᱱᱮᱨᱮᱥᱚᱱ ᱮ ᱮᱯᱤᱴᱚᱢᱟᱭᱤᱡᱽ ᱞᱮᱫᱟ, ᱡᱮᱞᱮᱠᱟ ᱢᱤᱫ ᱪᱮᱛᱟᱱ ᱥᱮᱪᱮᱫ ᱟᱠᱟᱱ ᱯᱷᱩᱨᱜᱟᱹᱞ ᱠᱟᱹᱢᱤᱭᱟᱹ ᱛᱤᱨᱞᱟᱹ᱾ ᱩᱱᱤ ᱫᱚ ᱵᱤᱡᱚᱭᱟ ᱠᱚᱞᱮᱡᱽ, ᱵᱮᱝᱜᱟᱞᱩᱨᱩ ᱨᱮ ᱤᱝᱜᱽᱞᱤᱥ ᱞᱮᱠᱪᱟᱨᱟᱨ ᱮ ᱛᱟᱦᱮᱸ ᱠᱟᱱᱟ ᱟᱨ ᱞᱮᱡᱮᱱᱰᱟᱨᱤ ᱯᱨᱚᱯᱷᱮᱥᱚᱨ ᱵᱷᱤ.ᱴᱤ.ᱥ. ᱥᱨᱤᱱᱤᱵᱟᱥᱚᱱ ᱫᱚ ᱠᱚᱞᱮᱡᱽ ᱨᱮ ᱯᱨᱤᱱᱥᱤᱯᱟᱞ ᱟᱨ ᱵᱤᱵᱷᱟᱜᱽ ᱨᱤᱱᱤᱡ ᱢᱩᱬ ᱮ ᱛᱟᱦᱮᱸ ᱠᱟᱱᱟ᱾ ᱨᱟᱣ ᱫᱚ ᱟᱡᱟᱜ ᱪᱮᱪᱮᱫ ᱠᱟᱹᱢᱤ ᱡᱤᱭᱚᱱ ᱨᱮᱱᱟᱜ ᱢᱩᱬᱩᱛ ᱦᱟᱹᱴᱤᱧ ᱫᱚ ᱫᱤᱞᱞᱤ ᱨᱮᱭ ᱠᱷᱚᱨᱚᱪ ᱞᱮᱫᱟ᱾ ᱩᱱᱤ ᱫᱚ ᱢᱤᱨᱟᱱᱰᱟ ᱦᱟᱣᱩᱥ, ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱤᱝᱜᱽᱞᱤᱥ ᱥᱟᱶᱦᱮᱫ ᱮ ᱪᱮᱪᱮᱫ ᱞᱮᱫᱟ᱾ ᱟᱡᱤᱡ ᱜᱟᱛᱮ ᱟᱨ ᱯᱟᱹᱴᱷᱩᱣᱟᱹ ᱠᱚ ᱫᱟᱨᱟᱭ ᱛᱮ ᱟᱹᱰᱤ ᱥᱚᱢᱢᱟᱱ ᱟᱨ ᱫᱩᱞᱟᱹᱲ ᱮ ᱧᱟᱢ ᱞᱮᱫᱟ, ᱫᱤᱞᱞᱤ ᱫᱚ ᱑᱙᱙᱐ ᱜᱮᱞᱟᱝ ᱛᱟᱞᱟ ᱨᱮ ᱵᱮᱝᱜᱟᱞᱩᱨᱩ ᱨᱩᱣᱟᱹᱲ ᱦᱟᱹᱵᱤᱡ ᱟᱡᱟᱜ ᱚᱲᱟᱜ ᱛᱟᱦᱮᱸ ᱠᱟᱱᱟ᱾ ᱢᱤᱫ ᱫᱷᱟᱣ ᱵᱮᱝᱜᱟᱞᱩᱨᱩ ᱨᱮ, ᱩᱱᱤ ᱫᱚ ᱟᱡᱟᱜ ᱚᱞ ᱠᱟᱹᱢᱤ ᱡᱤᱭᱚᱱ ᱨᱮ ᱫᱷᱭᱟᱱ ᱮ ᱮᱢᱟᱫᱟ᱾

ᱨᱟᱣ ᱫᱚ ᱫᱟᱬᱟᱱ ᱮ ᱠᱩᱥᱤᱭᱟᱜᱼᱟ ᱟᱨ ᱡᱮᱜᱮᱛ ᱡᱟᱠᱟᱛ ᱮ ᱫᱟᱬᱟ ᱟᱠᱟᱫᱟ᱾ ᱩᱱᱤ ᱫᱚ ᱱᱤᱛᱚᱜ ᱵᱮᱝᱜᱟᱞᱩᱨᱩ ᱨᱮᱜᱮᱭ ᱛᱟᱦᱮᱸᱱ ᱠᱟᱱᱟ᱾

ᱠᱟᱹᱢᱤ ᱠᱚ
ᱢᱟᱞᱟᱛᱷᱤ ᱨᱟᱣ ᱫᱚ ᱯᱮᱭᱟ ᱱᱚᱵᱮᱞ, ᱯᱮᱭᱟ ᱠᱷᱟᱴᱚ ᱠᱟᱹᱦᱱᱤ ᱨᱮᱭᱟᱜ ᱥᱟᱢᱟᱦᱟᱨ ᱮ ᱚᱞ ᱟᱠᱟᱫᱟ ᱟᱨ ᱟᱹᱰᱤ ᱜᱟᱱ ᱠᱷᱚᱵᱚᱨ ᱠᱟᱜᱚᱡᱽ ᱨᱮ ᱟᱨᱴᱤᱠᱮᱞ ᱮ ᱚᱞ ᱟᱠᱟᱫᱟ᱾ "ᱫᱟ ᱵᱨᱤᱡᱽ", "...ᱮᱱᱰ ᱤᱱ ᱵᱮᱱᱟᱨᱮᱥ ᱯᱷᱞᱳᱥ ᱫᱟ ᱜᱟᱝᱜᱟ" ᱟᱨ "ᱠᱚᱢ ᱯᱷᱚᱨ ᱮ ᱠᱚᱯᱷᱤ... ᱯᱞᱤᱡᱽ," ᱫᱚ ᱟᱡᱟᱜ ᱵᱟᱰᱟᱭᱚᱜ ᱠᱟᱱ ᱠᱟᱹᱢᱤ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ᱾

ᱩᱱᱤ ᱫᱚ ᱒᱐᱐᱗ ᱨᱮ ᱩᱪᱷᱟᱹᱱ ᱟᱠᱟᱱ ᱟᱡᱟᱜ ᱱᱚᱵᱮᱞ 'ᱰᱤᱥᱚᱨᱰᱟᱨᱞᱤ ᱣᱩᱢᱮᱱ' ᱥᱟᱶ ᱧᱩᱛᱩᱢ ᱮ ᱧᱟᱢ ᱞᱮᱫᱟ᱾ ᱩᱱᱤ ᱫᱚ ᱥᱤᱧᱚᱛ ᱨᱤᱱᱤᱡ ᱢᱟᱹᱱᱟᱱ ᱫᱤᱥᱚᱢ ᱜᱚᱢᱠᱮ ᱫᱟᱨᱟᱭ ᱛᱮ ᱮᱢ ᱟᱠᱟᱱ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱞᱮᱱᱟ᱾ ᱰᱤᱥᱚᱨᱰᱟᱨᱞᱤ ᱣᱩᱢᱮᱱ ᱫᱚ ᱥᱤᱧᱚᱛ (ᱯᱷᱩᱨᱜᱟᱹᱞ ᱢᱟᱬᱟᱝ) ᱨᱮ ᱯᱩᱱᱭᱟ ᱵᱨᱟᱦᱢᱤᱱ ᱛᱤᱨᱞᱟᱹ ᱠᱚᱣᱟᱜ ᱠᱟᱹᱦᱱᱤ ᱠᱟᱱᱟ ᱡᱟᱦᱟᱸᱭ ᱠᱚ ᱥᱟᱶᱛᱟ ᱫᱟᱨᱟᱭ ᱛᱮ ᱩᱱᱠᱩ ᱠᱚ ᱜᱷᱮᱨᱟᱣ ᱠᱟᱛᱮ ᱵᱮᱱᱟᱣ ᱟᱠᱟᱱ ᱵᱟᱫᱷᱟ ᱠᱚ ᱵᱷᱟᱜᱟᱣ ᱞᱟᱹᱜᱤᱫ ᱠᱚ ᱞᱟᱹᱲᱦᱟᱹᱭ ᱮᱫᱟ᱾

ᱨᱟᱣ ᱟᱜ ᱛᱟᱭᱚᱢ ᱫᱟᱨᱟᱢ ᱱᱚᱵᱮᱞ ᱫᱚ ᱟᱹᱰᱤ ᱟᱥ ᱥᱟᱶᱛᱮ ᱠᱚ ᱛᱟᱺᱜᱤ ᱮᱫᱟ ᱟᱨ ᱱᱚᱣᱟ ᱫᱚ ᱒᱐᱑᱓ ᱨᱮ ᱩᱪᱷᱟᱹᱱᱚᱜ ᱨᱮᱱᱟᱜ ᱠᱚ ᱟᱥ ᱮᱫᱟ᱾ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱫᱚ ᱱᱤᱛᱚᱜ ᱤᱱᱠᱣᱤᱡᱤᱥᱚᱱ ᱢᱮᱱᱛᱮ ᱢᱮᱱᱟᱜᱼᱟ᱾

ᱯᱟᱵᱽᱞᱤᱠᱮᱥᱚᱱ
 ᱫᱟ ᱵᱨᱤᱡᱽ (ᱱᱚᱵᱮᱞ), ᱪᱟᱱᱟᱠᱭᱚ ᱯᱟᱵᱽᱞᱤᱠᱮᱥᱚᱱ (ᱫᱤᱞᱞᱤ, ᱥᱤᱧᱚᱛ), ᱑᱙᱙᱐
 ᱰᱤᱥᱚᱨᱰᱟᱨᱞᱤ ᱣᱩᱢᱮᱱ (ᱱᱚᱵᱮᱞ), ᱰᱨᱚᱱᱮᱠᱣᱤᱞ ᱯᱟᱵᱽᱞᱤᱥᱟᱨᱥ (ᱵᱮᱝᱜᱟᱞᱩᱨᱩ, ᱥᱤᱧᱚᱛ), ᱒᱐᱐᱕
 ᱠᱷᱟᱴᱚ ᱠᱟᱹᱦᱱᱤ ᱨᱮᱭᱟᱜ ᱯᱮᱭᱟ ᱥᱟᱢᱟᱦᱟᱨ
 ᱤᱱᱠᱣᱤᱡᱤᱥᱚᱱ (ᱛᱟᱭᱚᱢ ᱫᱟᱨᱟᱢ ᱱᱚᱵᱮᱞ)
ᱥᱤᱨᱯᱷᱟᱹ ᱠᱚ
 ᱒᱐᱐᱗ ᱨᱮ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹ
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ